د نړیوالو اړیکو د ریاست د تیر یوه کال راپور ۱۴۰۲ افغانی سرې میاشتې د المان هېواد د سولې کلی خیریه بنسټ سره د ۱۳۶۸ لمریز کال کې د شوی هوکړه لیک پر بنسټ هر کال کې ۲ ځله په اور سخت سوځېدلی او میکروب هډوکی لرونکی هغه ماشومان چې عمر یې له یو کال څخه تر ۱۱ کالو وی د درملنې په موخه المان هېواد ته استوی. افغانی سرې میاشتې او سولې کلی خیریه بنسټ د شوی هوکړلیک له پیل سرسم تر نن ورځې ۹۰ ډلې ماشومان المان هېواد ته لېږلې چې ټولټال ۴۹۲۰ ماشومان کېږی؛ یاد ناروغان له بشپړې درملنې وروسته خپل هیواد ته را ستانه شوی او په تیر یو کال کې۷۴ تنه نور ماشومان د درملنې او عملیات په پار یاد هېواد ته واستول. د یادونې وړ ده چې لا تر اوسه هم د بېلو بېلو ګروپونو څخه ۱۱۷ تنه په بشپړ ډول روغ شوی نه دی لا هم د روغتیا پالانو تر څارنې او درملنې لاندې دی